বিধানসভা ভাঙচুরে দোষী সাব্যস্ত হয়েও শাস্তি এড়ালেন বিজেপি বিধায়করা

কলকাতা: বিধানসভা ভাঙচুরের ঘটনায় দোষী সাব্যস্ত হলেও আপাতত শাস্তি এড়ালেন বিজেপি (bjp) বিধায়করা। পদ্ম শিবিরের চার বিধায়ক—শঙ্কর ঘোষ (Shankar Chakraborty), মনোজ ওঁরাও (Manoj Oraon), দীপক বর্মন (Dipak Barman) এবং অগ্নিমিত্রা পালের (Agnimitra Paul) নেতৃত্বে বিধানসভা ভাঙচুর চালান বিজেপি বিধায়করা। মঙ্গলবার বিধানসভার অধ্যক্ষ বিমান বন্দ্যোপাধ্যায় (Biman Bandyapadhay) জানান, মোট দশ জন দোষী প্রমাণিত হলেও তাঁদের বিরুদ্ধে শাস্তিমূলক ব্যবস্থা নেওয়া হচ্ছে না। সতর্ক ও সংযত থাকার বার্তা দিয়ে ছেড়ে দেওয়া হয়েছে।

গত ২৩ জুন অধিবেশনে রাজ্যপালের ভাষণ নিয়ে তীব্র অশান্তি ছড়িয়ে পড়েছিল। বিতর্কের মাঝেই বিধানসভায় গ্যালারি ও চেয়ার-টেবিল ভাঙচুরের অভিযোগ ওঠে বিজেপি বিধায়কদের বিরুদ্ধে। ঘটনার গুরুত্ব বিবেচনা করে বিধানসভার প্রধান সচিবকে প্রধান করে একটি তদন্ত কমিটি গঠন করা হয়। দীর্ঘ শুনানি শেষে সদ্য জমা পড়া রিপোর্টে মোট ১০ জন বিজেপি বিধায়ককে দোষী সাব্যস্ত করা হয়েছে। কমিটির কাছে মোট ২১ জন সাক্ষ্য দিয়েছিলেন বলে খবর। বিধানসভার অধ্যক্ষ বিমান বন্দ্যোপাধ্যায় বলেন, “ঘটনাটি দুঃখজনক। বিধানসভা গণতন্ত্রের মন্দির, এখানে ভাঙচুর কাম্য নয়। তবে আপাতত আমরা শাস্তিমূলক ব্যবস্থা নিচ্ছি না। ভবিষ্যতে যাতে পুনরাবৃত্তি না হয়, সে জন্য সংশ্লিষ্ট বিধায়কদের সতর্ক করা হয়েছে।” অন্যদিকে, বিজেপির একাংশের দাবি, “তৃণমূল ইচ্ছাকৃতভাবে বিজেপি বিধায়কদের দোষী সাব্যস্ত করেছে।” যদিও, তৃণমূলের তরফে বলা হয়েছে “যা ঘটেছে, তা নজিরবিহীন ও নিন্দনীয়। অধ্যক্ষ উদারতা দেখিয়েছেন।”

আরও পড়ুন: বিগ ব্রেকিং! সেমেস্টার পদ্ধতিতে প্রথম উচ্চ মাধ্যমিক

এরআগেও, বিধানসভায় বহুবার বিক্ষোভ, ওয়াকআউট বা মাইক্রোফোন ছুঁড়ে দেওয়ার ঘটনা ঘটেছে। তবে সরাসরি ভাঙচুরের অভিযোগ তুলনামূলক বিরল বললেই চলে। তবে, এই প্রথমবার তদন্ত কমিটির রিপোর্টে একসঙ্গে এতজন বিধায়ককে দোষী সাব্যস্ত করা হয়েছে।

দেখুন খবর: